Publication: Magyar Közlöny
Issue: MK-2002-21 (Year: 2002, Number: 21)
Era: 1990-2004
Section: szóló 7/2000. (IV. 26.) NKÖM rendelet.
Paragraph Index: 518

(12) A tanácsadói jegyzékre történõ felvétel iránti kérelem benyújtásakor igazgatási szolgáltatási díjat kell fizetni, melynek összege természetes személy esetén ötezer, gazdálkodó szervezet esetén ötvenezer forint. A jegyzéken való meghosszabbítás iránti kérelem és a jogorvoslati kérelem igazgatási szolgáltatási díja a meghatározott díj összegének ötven százaléka. Az igazgatási szolgáltatási díjat a Pedagógus-továbbképzési Központnak az OTP-nél vezetett 11703006-20380304 számú bankszámlájára kell befizetni, a rendelkezésre bocsátott készpénz-átutalási megbízáson. A befizetett díj kezelése és nyilvántartása az államháztartás alrendszereinek bankszámla-vezetési, költségvetési, befizetési és letéti kezelési, valamint kötelezettségvállalási rendjérõl szóló jogszabályokban meghatározottak szerint történik. A befizetett díj a Pedagógustovábbképzési Központ bevétele. A díj a Pedagógustovábbképzési Központ feladatainak ellátásához, a jogorvoslati kérelmek elbírálásához, az e feladatokkal összefüggõ személyi és tárgyi kiadások fedezetére használható fel.

Source: https://magyarkozlony.hu/hivatalos-lapok/864cd09947ba4325102de0699c6c58ea13ccbce6/dokumentumok/9c7f331a874f3a9505ab0d0d582f0a8a9b252a90/letoltes